ફિફા વર્લ્ડ કપ ફૂટબોલ ટુર્નામેન્ટ ધીમે ધીમે તેનો રોમાંચ પકડી રહી છે. હજી લીગ રાઉન્ડ ચાલી રહ્યા છે પરંતુ નોકઆઉટ તબક્કો આવશે ત્યાર બાદ સર્વત્ર ફૂટબોલની જ ચર્ચા થતી રહેશે. વર્લ્ડ કપની વાત આવે એટલે સ્વાબાવિકપણે બ્રાઝિલનો ઉલ્લેખ થાય જ પરંતુ બ્રાઝિલ કે એકાદ બે વાર આર્જેન્ટિનાને બાદ કરતાં વિશ્વની આ સૌથી લોકપ્રિય ટુર્નામેન્ટમાં યુરોપિયન દેશોની ઇજારાશાહી રહી છે તેમાં બેમત નથી. 1930થી દર ચાર વર્ષે યોજાતા ફૂટબોલના મહાકૂંભમાં અત્યાર સુધીમાં યુરોપના 18 દેશો 56 વખત સેમિફાઇનલમાં પ્રવેશ્યા છે જ્યારે સાઉથ અમેરિકન ટીમની વાત કરીએ તો ત્યાંના દેશો 22 વખત સેમિફાઇનલ સુધી પહોંચ્યા છે જેમાં એકલા બ્રાઝિલે જ અડધો અડધ એટલે કે 11 વખત સેમિફાઇનલમાં પ્રવેશ કર્યો છે. એ રીતે જોઇએ તો જર્મનીએ બ્રાઝિલને પાછળ રાખી દીધું છે..